રાજેશ શેઠની મર્ડર મિસ્ટ્રીની કહાનીની શરૂઆત વર્ષ ૨૦૦૪થી થઈ હતી. ફર્નિચર ફેક્ટરીના માલિક રાજેશ શેઠ નવરંગપુરાથી કાર લઈને પસાર થતાં હતાં. એક બ્યુટીપાર્લર કલાસીસમાંથી નીકળી કોમલ બસ સ્ટેન્ડ ઉપર ઊભી હતી. રાજેશે આ દિવસે કોમલને લિફ્ટ આપી હતી. આ પહેલી મુલાકાતમાં મિત્રતા થઇ અને એક બીજાના મોબાઇલ નંબરની આપલે થઇ. મિત્રતામાં મોબાઈલ ફોન ઉપર વાતચીતનો સિલસિલો શરીરસુખ થકી ગાઢ સંબંધો સુધી પહોંચ્યો. લાગણીઓના ઘોડાપુર વચ્ચે કોમલ અને રાજેશ અંગત પળોમાં સુખમય સમય વિતાવવા લાગ્યાં. અત્યાર સુધી રાજેશ જુઠ્ઠુ બોલ્યો હતો કે, તે અપિરણીત છે. જેના કારણે તેણે ‘એકાંત’માં કોમલને લગ્ન કરવાનું વચન પણ આપ્યુ હતુ. પણ, ફેક્ટરી, પરિવાર અને કોમલને સમય ફાળવણીમાં ચૂક થઈ ને એક દિવસ રાજેશનો ભાંડો ફૂટી ગયો.